## Pravilnik o očuvanju i korištenju biljnih i genetskih resursa te načinu rada i uređenju banke biljnih gena poljoprivrednog bilja

### NN 4/2005 (10.1.2005.), Pravilnik o očuvanju i korištenju biljnih i genetskih resursa te načinu rada i uređenju banke biljnih gena poljoprivrednog bilja

# ministarSTVO poljoprivrede, šumarstva i vodnoga gospodarstva

64

Na
temelju članka 5. stavka 4. Zakona o sjemenu, sadnom materijalu i priznavanju
sorti poljoprivrednog bilja (»Narodne novine« broj 131/97, 163/03, 137/04 – pročišćeni
tekst), ministar poljoprivrede, šumarstva i vodnoga gospodarstva, donosi

## PRAVILNIK

### O OČUVANJU I KORIŠTENJU BILJNIH GENETSKIH RESURSA TE NAČINU RADA I UREĐENJU BANKE BILJNIH GENA POLJOPRIVREDNOG BILJA

I.
TEMELJNE ODREDBE

Članak
1.

Ovim
Pravilnikom propisuje se način sakupljanja, očuvanja, opisivanja, ocjenjivanja
i uporaba biljnih genetskih resursa u poljo­privredi te način rada i
organizacije banke biljnih gena poljoprivrednog bilja na području Republike
Hrvatske.

Članak
2.

U
smislu ovog Pravilnika pojedini pojmovi imaju sljedeće značenje:

*Biljni
genetski resursi* *u poljoprivredi* su (u daljnjem tekstu: genetski resursi)
tradicionalne i moderne sorte poljoprivrednog bilja, hortikulturnog bilja,
ljekovitog i aromatičnog bilja, voćne vrste, oplemenjivački materijal
poljoprivrednog bilja, divlji srodnici poljoprivrednog bilja i sve druge biljke
koje se mogu koristiti za uzgoj u poljoprivredi u cilju osiguranja prehrane.

*Genetski materijal* je bilo koji dio biljke,
uključivo reproduktivne ili vegetativne dijelove za razmnožavanje, kojim se
prenose nasljedna svojstva.

*In-situ* *čuvanje* genetskog materijala podrazumijeva
čuvanje u ekosistemu ili prirodnom staništu ili u kultiviranom (on-farm)
okruženju gdje se primjerci uzgajaju u ograničenom broju te se minimalna
populacija primjerka može vidjeti u svim fazama razvoja biljke.

*Ex-situ* *čuvanje* je čuvanje genetskog materijala izvan
prirod­nog staništa.

*Ex situ kolekcije* jesu kolekcije genetskih
materijala koji se trajno čuvaju izvan prirodnog staništa.

Članak 3.

(1) Poslovi skupljanja i čuvanja genetskih resursa na
po­dručju Republike Hrvatske provode se u sklopu Nacionalnog programa za biljne
genetske resurse u poljoprivredi (u daljnjem tekstu: Nacionalni program).

(2) Nacionalni program donosi Povjerenstvo za biljne
genetske resurse (u daljnjem tekstu: Povjerenstvo) iz članka 4. stav­ka 1.
točke 5. Zakona o sjemenu, sadnom materijalu i priznavanju sorti
poljoprivrednog bilja (u daljnjem tekstu: Zakon), uz suglasnost Ministarstva
poljoprivrede, šumarstva i vodnoga gospodarstva (u daljnjem tekstu:
Ministarstvo).

(3) Nacionalnim programom utvrdit će se stanje
inventarizacije postojećih kolekcija genskih resursa, strategija i smjernice
razvoja nacionalne politike očuvanja genskih resursa, te smjernice za
regionalnu i međunarodnu suradnju.

(4) Nacionalni program uključuje sljedeće aktivnosti:

– inventarizacija genetskih resursa

– sakupljanje primjeraka genskih resursa

– očuvanje in-situ i ex-situ

– opis i ocjenjivanje primjeraka genetskih resursa

– izgradnja kapaciteta za čuvanje

– istraživanje genetskih resursa

– razvoj odgovarajuće legislative

– reguliranje korištenja i razmjene genskih resursa

– informiranje javnosti o značaju očuvanja genskih
resursa.

Članak 4.

Sudionici u Nacionalnom programu su predstavnici Ministarstava,
banaka biljnih gena poljoprivrednog bilja (u daljnjem tekstu: gen-banka),
sveučilišta, istraživačkih instituta, opleme­njivača bilja, tvrtki koje se bave
sjemenarstvom, nevladinih organizacija, poljoprivrednih proizvođača i drugih
pravnih i fizičkih osoba koje su svojim radom vezane za genetske resurse.

Članak 5.

(1) Povjerenstvo provodi Nacionalni program i
osigurava povezivanje i usklađivanje rada svih sudionika.

(2) Povjerenstvo može imenovati koordinatore za
pojedine dijelove programa, te osniva radne grupe za uža područja.

(3) Povjerenstvo provodi nadzor kolekcija koje čuvaju
pojedini sudionici u Programu.

Članak
6.

(1) Za
potrebe provođenja Nacionalnog programa Povjerenstvo donosi Godišnji program
aktivnosti.

(2)
Godišnjim programom aktivnosti Povjerenstvo utvrđuje plan i program rada u
godini i raspodjelu financijskih sredstava.

(3) Godišnji plan i program rada donosi se u roku od
30 dana od usvajanja državnog proračuna.

(4) Jednom godišnje održava se sastanak sudionika
Nacionalnog programa, na kojem se sudionici informiraju o postignutim
rezultatima, te donose planove rada za naredno razdoblje.

Članak 7.

(1) Zavod za sjemenarstvo i rasadničarstvo u Osijeku
vodi središnju gen-banku pri kojoj se objedinjuju svi podaci o čuvanim i
prikupljenim genetskim resursima pri ostalim gen-bankama sudionika Nacionalnog
programa.

(2) Središnja gen-banka čuva bazičnu kolekciju
sjemena svih primjeraka genetskog materijala iz gen-banaka.

(3) Za svaki primjerak koji se čuva pri središnjoj
gen-banci ili gen-bankama sudionika vode se sljedeći podaci:

1. Identifikacijski podaci – najosnovniji podaci o
uzorku: broj uzorka, biljna vrsta, podaci o instituciji koja je primjerak
genetskog materijala prikupila, mjesto i datum skupljanja, biološki status
uzorka;

2. Podaci o čuvanju uzorka: uvjeti čuvanja, datum
stavljanja na čuvanje, podaci o početnoj vlazi i klijavosti, podaci o
monitoringu klijavosti, količina čuvanog sjemena, podaci o umnažanju i/ili
regeneraciji;

3. Podaci o opisu: bilježenje osobina uzorka koje su
visoko nasljedne, lako se opažaju i izražene su neovisno o okolini;

4. Podaci o ocjeni: bilježenje osobina uzorka koje
ovise o okolini.

Članak 8.

(1) Gen-banku čine *in-situ* i/ili *ex-situ*
kolekcije genetskog materijala, za koje se vodi propisana evidencija.

(2) Evidencija iz stavka 1. ovog članka vodi se prema
vodičima koje donosi Povjerenstvo uz suglasnost Ministarstva.

(3) Gen-banka mora ispunjavati minimalne tehničke,
organizacijske i stručne uvjete, za očuvanje uzorka *in-situ* i *ex-situ*.

(4) Minimalne uvjete iz stavka 3. ovog članka
propisuje Povjerenstvo uz suglasnost Ministarstva.

(5) Povjerenstvo procjenjuje ispunjavanje minimalnih
uvjeta iz stavka 4. ovog članka i način vođenja evidencije iz stavka 2. ovog
članka te pismeno potvrđuje pojedinu gen-banku ukoliko ispunjava tražene
uvjete.

(6) Voditelj gen-banke odgovoran je za čuvanje,
opisivanje, umnažanje i regeneraciju kolekcije *in-situ* i *ex-situ*,
ili poljske kolekcije koja se razmnožava vegetativnim putem.

(7) Gen-banka nakon prikupljanja i evidentiranja
novog uzorka redovito prosljeđuje podatke i bazni primjerak genetskog
materijala središnjoj gen-banci.

(8) Odgovorna osoba u gen-banci koju je potvrdilo
Povjerenstvo sukladno stavku 5. potpisuje pristupnicu Nacionalnom programu, na
Obrascu 1 koji se nalazi u prilogu i sastavni je dio ovog Pravilnika.

Članak
9.

(1) U
cilju očuvanja genskih resursa poticat će se osnovne aktiv­nosti koje se
odvijaju za svaku kolekciju genetskih resursa i to:

–
opisivanje i umnažanje;

–
vođenje evidencije;

–
čuvanje genetskog materijala.

(2) Za
vrednovanje pojedinih aktivnosti iz stavka 1. ovog članka utvrđuje se sustav
bodovanja prema Tablici 1. koja se nalazi u prilogu i sastavni je dio ovog
Pravilnika.

(3)
Vrijednost boda utvrđuje Ministarstvo na prijedlog Povjerenstva.

(4)
Povjerenstvo utvrđuje prijedlog vrijednosti boda u sklopu Godišnjeg programa
aktivnosti, a na temelju očekivanih troškova za aktivnosti iz stavka 1. ovog
članka i godišnjeg iznosa sredstva za očuvanje genetskih resursa utvrđenih u
Državnom proračunu.

(5)
Broj primjeraka genetskog materijala koje svaki sudionik prijavljuje za dodjelu
poticajnih sredstava iz stavka 1. ovog članka ocijenit će Povjerenstvo.

(6)
Prijedlog za isplatu godišnjeg iznosa poticajnih sredstava koji će se
dodjeljivati pojedinom sudioniku donosi Povjerenstvo najkasnije do 31. prosinca
tekuće godine.

Članak
10.

Ovaj
Pravilnik stupa na snagu osmoga dana od objave u »Narodnim novinama«, a odredbe
članka 9. ovog Pravilnika primjenjivat će se od 1. siječnja 2005. godine.

Klasa:
011/02/04-01/77
Urbroj: 525-1-04-1
Zagreb, 30. rujna 2004.

Ministar
**Petar Čobanković**, v. r.

if !supportEmptyParas endif

Tablica
1.

if !supportEmptyParas endif

|  |  |  |  |
| --- | --- | --- | --- |
| Aktivnost | Opis aktivnosti | Bodovi | Napomena |
| Opisivanje | po uzorku prvo umnažanje | 100 | Prvo umnažanje i opisivanje primjerka genetskog |
| i umnažanje | i opisivanje | if !supportEmptyParas endif | materijala prihvaća se temeljem uredno vođene evidencije. |
| if !supportEmptyParas endif | po uzorku ostala umnažanja | 50 | Za postojeće uzorke priznaje se umnažanje svakog |
| if !supportEmptyParas endif | if !supportEmptyParas endif | if !supportEmptyParas endif | primjerka u aktivnoj kolekciji jednom u 10 godina a u |
| if !supportEmptyParas endif | if !supportEmptyParas endif | if !supportEmptyParas endif | bazičnoj jedan put u 20 godina (10% odnosno 5% od |
| if !supportEmptyParas endif | if !supportEmptyParas endif | if !supportEmptyParas endif | broja primjeraka genetskog materijala koji se drže u |
| if !supportEmptyParas endif | if !supportEmptyParas endif | if !supportEmptyParas endif | kolekciji godišnje) |
| if !supportEmptyParas endif | po aktivnoj kolekciji od 50 do | 500 | if !supportEmptyParas endif |
| if !supportEmptyParas endif | 500 primjeraka genetskog | if !supportEmptyParas endif | if !supportEmptyParas endif |
| if !supportEmptyParas endif | materijala | if !supportEmptyParas endif | if !supportEmptyParas endif |
| Vođenje | po aktivnoj kolekciji od 500 | 1.000 | Prihvaća se prema potvrdi o predanom izvješću Zavodu |
| dokumentacije | do 5000 primjeraka | if !supportEmptyParas endif | prema broju primjeraka genetskog materijala u kolekciji |
| if !supportEmptyParas endif | po aktivnoj kolekciji iznad | 5.000 | if !supportEmptyParas endif |
| if !supportEmptyParas endif | 5000 primjeraka | if !supportEmptyParas endif | if !supportEmptyParas endif |
| if !supportEmptyParas endif | za bazičnu kolekciju | 50.000 | if !supportEmptyParas endif |
| if !supportEmptyParas endif | 10 – 100 primjeraka genetskog | 100 | if !supportEmptyParas endif |
| if !supportEmptyParas endif | materijala | if !supportEmptyParas endif | if !supportEmptyParas endif |
| if !supportEmptyParas endif | 101 – 500 primjeraka | 1000 | if !supportEmptyParas endif |
| if !supportEmptyParas endif | genetskog materijala | if !supportEmptyParas endif | if !supportEmptyParas endif |
| Čuvanje | 501 – 1000 primjeraka | 3000 | Prihvaća se za sve uzorke evidentirane u centralnoj |
| if !supportEmptyParas endif | genetskog materijala | if !supportEmptyParas endif | gen-banci |
| if !supportEmptyParas endif | 1001 – 5000 primjeraka | 1000 | if !supportEmptyParas endif |
| if !supportEmptyParas endif | genetskog materijala | if !supportEmptyParas endif | if !supportEmptyParas endif |
| if !supportEmptyParas endif | iznad 50.000 primjeraka | 25.000 | if !supportEmptyParas endif |
| if !supportEmptyParas endif | genetskog materijala | if !supportEmptyParas endif | if !supportEmptyParas endif |

if !supportEmptyParas endif

if !supportEmptyParas endif

Obrazac
1

P R
I S T U P N I C A

Nacionalnom programu za biljne genetske resurse u
poljoprivredi

Potpisom ove pristupnice obvezujem se da ću za osobnu i opću
dobrobit sadašnjih i budućih generacija sudjelovati u prikupljanju biljnih genetskih
resursa u poljoprivredi u skladu sa svim aktima Republike Hrvatske koji
reguliraju pitanje očuvanja biljnih genetskih resursa u poljoprivredi.

if !supportEmptyParas endif

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

             (ime i
prezime odgovorne osobe u gen-banci)

if !supportEmptyParas endif

if !supportEmptyParas endif

Pravilnik, NN 4/2005-64